શહેરના વાલીમંડળના પ્રમુખ નરેશ શાહે જણાવ્યું હતું કે સરકાર સાથે મળીને ફી રેગ્યુલેટરી કમિટી બહાનાબાજી કરે છે. શાળાઓને જાણી જોઈને વધુ સમય અપાય છે, જેથી વાલીઓ ફીનો મુદ્દો ભૂલી જાય તેના કારણે ૧૨ જાન્યુઆરીએ તમામ વાલીઓએ આંદોલનનો માર્ગ અપનાવ્યો છે. વાલીમંડળની સાથે જાગેગા ગુજરાત સંઘર્ષ સમિતિ, ગુજરાત પેરન્ટ્સ ફી રિફંડ કમિટી સહિતના અન્ય જિલ્લાના વાલીમંડળ જોડાયા છે. વાલીમંડળ તરફથી શહેરની તમામ શાળાના વાલીઓને પોતાનાં બાળકોને કાલે શાળાએ નહીં મોકલવાની જાણ કરાઈ છે.